钦定古今图书集成/方舆汇编/职方典/第1505卷 > 形胜附
## 钦定古今图书集成/方舆汇编/职方典/第1505卷 > 形胜附

东永宁而南鹤剑，西怒彝而北吐蕃。《雪𪩘》崔巍，

金沙蜿蜒，玉龙、罗均，汉薮为之山；澜沧、金沙，怒江为之水。铁桥怒浪，轰若雷霆；石门险关，寒入肌骨。允矣！扼吐蕃之要镇，控南服之岩疆。雪销春水，遥连西蜀之偏；鳞次碉房，直接吐蕃之宇。语天堑则金沙、黑水，论地利则铁桥、石门。重关壁立，雄视诸彝，四属星罗，俯临中甸。为南滇之保障，作益部之屏翰。